钦定古今图书集成/明伦汇编/氏族典/第406卷 > 吕经
## 钦定古今图书集成/明伦汇编/氏族典/第406卷 > 吕经

按《明外史潘埙传》：“吕经，字道夫，陕西宁州人。正德三
年进士。授礼科给事中，屡迁吏科都给事中，劾方面
最贪暴者四人，群小咸恶，遂谪为蒲州同知。又以事
忤中官黄玉，诬劾系狱。世宗即位，擢山东参政。嘉靖
十三年，累官右副都御史，巡抚辽东。故事，每军一佐
以馀丁三﹔，每马一给牧地五十亩。经损馀丁之二，编”
入《均徭册》，尽夺牧地还官。又役军筑边墙，督趣过当，
诸军遂乱。胁镇守中官王纪等奏经十一罪。逮经下
诏狱，谪戍茂州，数年释还。隆庆初，复官，卒。